# Punkter til leserinnlegg

*I dette dokumentet vil du finne forslag til aktuelle vinklininger du kan ha på leserinnlegget ditt. Generelle tips til hvordan skrive leserinnlegg finner du* [*her.*](https://amnesty.no/for-aktivister/tips-til-leserinnlegg)

## Oljefondet ut av okkupasjon

* **Hva er problemet:** Flere rapporter og undersøkelser har vist at selskaper det norske oljefondet er investert i, bidrar på ulike måter til den ulovlige okkupasjonen av Palestina - selskaper som knyttes til menneskerettighetsbrudd og krigsforbrytelser i Palestina er fortsatt i porteføljen.
* Gjennom Oljefondet plasseres penger i selskaper som har aktivitet som bidrar til å opprettholde den ulovlige okkupasjonen, inkludert flere selskaper på FNs egen svarteliste.  – Dette må stoppe!
* Oljefondet er på mange måter dine penger – skriv om hvorfor dette er viktig for deg, og hvorfor din stemme bør høres i denne debatten.
* Hva mener egentlig befolkningen om dette? Amnesty har gjennomført en undersøkelse:
Undersøkelsen, som er gjennomført av Respons Analyse på oppdrag fra Kirkens Nødhjelp, Amnesty, Redd Barna, Palestinakomiteen og Fellesutvalget for Palestina, viser at 8 av 10 nordmenn (78%) mener fondet bør unngå selskaper som helt eller delvis bryter menneskerettighetene. 6 av 10 (62 %) mener fondet må styre unna selskaper med virksomhet på okkupert område.
Regjeringen er i utakt med befolkningen.
* Regjeringen er også i utakt med eget parti: Flere ledende AP politikere legger press på egne partitopper om å skape endring \_ [Ap-lag i Oslo kritiserer regjeringen for oljefond-investeringer i Israel](https://www.aftenposten.no/norge/i/alMWKA/ap-lag-i-oslo-kritiserer-regjeringen-for-oljefond-investeringer-i-israel)
* Et samlet sivilsamfunn står sammen:
50 organisasjoner sendte brev til finansminister Jens Stoltenberg med krav om at Oljefondet må trekke seg ut av investeringer som bidrar til folkerettsbrudd i Palestina. På denne listen står blant annet LO, Amnesty International, Redd Barna, Kirkens nødhjelp, Norsk folkehjelp osv. Emneknaggen #mittoljefond har over 1000 innlegg som støtter vårt syn.
* Hva krever vi:
 1. Oljefondets investeringer må umiddelbart trekkes fra selskaper med uakseptabel risiko for medvirkning til folkerettsbrudd i Palestina.

2. Retningslinjene for fondet må strammes inn, så disse følger folkeretten.

* Her kan du lese mer om vårt arbeid på oljefondet og finne god informasjon til leserinnleg: [Norsk Folkehjelp | Mitt Oljefond, mitt valg. Nå må regjeringen velge…](https://folkehjelp.no/nyheter/mitt-oljefond-mitt-valg-n%C3%A5-m%C3%A5-regjeringen-velge-side)

## Apartheid-regime og folkemord

* Israels **ulovlige blokade av Gaza** fratar de rundt to millioner mennesker som lever der adgang til de mest grunnleggende ressursene og tvinger dem til et liv i ekstrem nød.
* Det nye nødhjelpssystemet på Gaza, Gaza Humanitarian Foundation er et illegitimt og umenneskelig hjelpetiltak som risikerer å bryte internasjonal lov. Nødhjelp må aldri politiseres eller brukes som våpen. Humanitære organisasjoner står klare til å bidra, og mat forblir blokkert ved grensen. Den må umiddelbart få slippe inn
* FNs [folkemordkonvensjon](https://lovdata.no/dokument/TRAKTATEN/traktat/1948-12-09-1/KAPITTEL_1#KAPITTEL_1) forplikter stater verden over til å gjøre sitt ytterste for å forhindre at folkemord begås. Norge har gjort mye for å forsvare palestinernes rettigheter på internasjonale arenaer. Denne innsatsen må trappes opp.
* Israels militærstyre over den okkuperte Vestbredden er preget av **vold, undertrykkelse og diskriminering**. Palestinernes bevegelsesfrihet, forsamlingsfrihet og rett til rettferdig rettergang er sterkt begrenset. I tillegg er deler av lokalbefolkningen truet i sin eksistens fordi de blir fratatt land og ressurser til fordel for israelske bosettinger, i strid med internasjonal rett.
* Israel etablerer stadig nye bosettinger av israelske borgere på den okkuperte Vestbredden, til tross for at FNs sikkerhetsråd og andre internasjonale organer fordømmer denne praksis som brudd på folkeretten. Bosettingene går på bekostning av den palestinske lokalbefolkningen, som blir enten **fordrevet fra sitt land** med væpnet makt, eller tvunget til å flytte fordi deres livsgrunnlag blir ødelagt ved å frarøve dem vann og andre ressurser.
* Palestinernes territorium blir ytterligere fragmentert gjennom militære avsperringer og kontrollposter, som gjør det svært **vanskelig for lokalbefolkningen å bevege seg rundt**, for eksempel for å drive landbruk eller dra på jobb.
* Protester blir ofte møtt med **overdreven og ofte dødelig makt** av israelske sikkerhetsstyrker. Hvert år blir flere tusen palestinere, inkludert barn, vilkårlig arrestert, og mange av dem utsettes for tortur.